recursal/SuperWikiNEXT-32B huggingface dataset:
**Oute** er å avsløre og offentliggjøre personlige opplysninger om en annen person. Begrepet er slang fra engelsk *out* (ut), og ble først brukt for det å utpeke og offentliggjøre at en kjent personer er homofil. Når en homofil person *outer* seg selv kalles det gjerne å komme ut av skapet.

I senere tid er bruken av begrepet utvidet til å komme med andre personlige avsløringer om andre personer, kjente eller mindre kjente.

Journalistisk outing
--------------------

Noen jourtnalister har ansett det som en del av sitt virke å oute kjente personer. Tabloidspaltisten Michael Musto var blant de første som outet kjente personer i sin spalte i *The Village Voice*.

> **I outed Rosie and Ellen, and it's hard to even *imagine* now that they ever were in the closet. You have to educate the new people and say, 'Guess what, they were in the closet at one point.' It's hard to believe that Rosie was doing this delicate dance on her talk show where she was the 'Queen of Nice' and the single mother who had a crush on Tom Cruise and I was pointing out the absurdity of it.**   
> 
> 
> 
> *Det var jeg som outet Rosie og Ellen, og det er vanskelig nå i det hele tatt forstå at de noen gang har vært i skapet. Man må opplyse nyere lesere og si; «Dere skulle ha visst, de var en gang i skapet.» Det er ikke lett å tro at Rosie balanserte så delikat mellom å være «Queen of Nice» og alenemoren som var forelsket i Tom Cruise, og jeg påpekte absurditeten i dette.* 
> 
> 
> Michael Musto, en av de første journalister som outet kjendiser.
> 
>

Referanser
----------

1. ↑  Dagbladet: *Ordlabben - å oute noen*, hentet 24. februar 2011

| * v
* d
* r
LHBT-tema |
| --- |
| Lesbisk – Homofil – Bifil – Trans |
| Orientering | 
* Homofili
	+ Lesbisk
* Bifili
* Panfili
* Aseksualitet
* Queer
* Seksuell orientering

 |  |
| Kjønnsidentitet | 
* Transperson
	+ Transmann
	+ Transkvinne
	+ Ikke-binær
* Cisperson
* Kjønnsidentitet
* Kjønnsroller
* Kjønnsinkongruens

 |
| Rettigheter | 
* Bedre livskvalitet for LHBT-personer
* Ekteskapsloven
* Paragraf 175
* Straffeloven § 213
* Likekjønnet ekteskap
* Medfar
* Medmor
* Likekjønnede par som adoptivforeldre
* Registrert partnerskap
* Don't ask, don't tell
* Tredje kjønn

 |
| Holdninger | 
* Homofobi
* Bifobi
* Transfobi
* TERF
* Anti-gender-bevegelsen
* Heterosexisme
* Oute

 |
| Kultur/samfunn | 
* Regnbueflagg
* Heteronormativitet
* Komme ut av skapet
* Pride
* Europride
* Sápmi Pride
* Homomiljø
* Homoikon
* Queer tango
* Transvestisme

 |
| Historie | 
* Homofile under holocaust
* Stonewall-opprøret
* Thebens hellige bande

 |
| Organisasjoner | 
* Homobevegelsen
* Det norske forbundet av 1948
* Human Rights Campaign
* ILGBTIA
* National Stonewall Democrats
* PFLAG
* Skeiv Ungdom
* Transpersonorganisasjoner
* Fri
* Skeiv verden
* FTPN
* The Trevor Project
* Blue Diamond Society
* Homofile og lesbiske sosialdemokrater
* Homonettverket
* Skeivt kristent nettverk
* Westboro Baptist Church

 |
| Annet | 
* Homofil atferd hos dyr
* Kinsey-skalaen
* Konverteringsterapi
* Gaysir
* Queerteori
* Spanner-saken
* USNS «Harvey Milk»

 |

|  |  |
| --- | --- |
| Oppslagsverk/autoritetsdata | LCCN
 |
***Murphy Brown*** er en amerikansk komiserie som ble sendt på CBS fra 1988 til 1998 og igjen i 2018. Serien handler om journalisten Murphy Brown, spilt av Candice Bergen.

Handlingsreferat
----------------

Murphy Brown er en tidligere alkoholiker som returnerer til det fiktive nyhetsmagasinet FYI, etter et opphold ved behandlingssenteret Betty Ford Clinic. Hennes kollegaer ved FYI inkluderer blant annet nyhetsanker Jim Dial, som vanligvis kaller Murphy for «Slugger» og Murphys beste venn, og tidligere konkurrent i nyhetsbransjen, var reporter Frank Fontana. I de tidligste sesongene kom det ofte en rekke morsomheter angående Franks tupé, som han mislikte. Men som TV-produsentene insisterte gå at han alltid skulle gå med, i løpet av showet.

Et annet medlem av FYI er Miles Silverberg, 25 år gammel og utdannet ved Harvard University. En annen ansatt var Corky Sherwood, som skulle erstatte Murphy i løpet av hennes rehabiliteringsperiode ved Betty Ford Clinic. Hun var en tidligere Miss America, fra den fiktive byen Neebo i Louisiana.

Handling fra 2018
-----------------

Cirka tjue år senere har Murphy vært pensjonist fra journalistikk i ett par år, men hun mottar stadig forskjellige tilbud om å komme tilbake til ulike TV-stasjoner. Men etter at Donald Trump blir valg til ny president i USA, bestemmer Brown seg for å godta et tilbud fra en fiktiv TV-stasjon kalt CNC med et TV-program som blir kalt for «Murphy in the Morning»

Murphy tar også med seg ett par av hennes tidligere FYI-kollegaer, inkludert Miles, Frank og Corky. De får også selskap av en annen nykommer Pat Patel (spiltav Nik Dodani) som fungerer som showets manager for sosiale medier. Men et annet nyhetsprogram blir snart Murphys konkurrent, fra det konservative nettverket Wolf News.

I mellomtiden fortsetter Murphy og gjengen å tilbringe fritiden deres ved en bar og grill-restaurant kalt «Phil's Bar» som nå blir drevet av Phils søster Phyllis etter at Phil døde. Jim Dial, nå i 80-årene, enke og pensjonist, kommer sporadisk tilbake for å fungere som en uformell mentor for Murphy ved deres nye TV-stasjon.

Rollebesetning
--------------

* Murphy Brown … Candice Bergen
* Corky Sherwood … Faith Ford
* Phil … Pat Corley
* Jim Dial … Charles Kimbrough
* Eldin Bernecky … Robert Pastorelli
* Frank Fontana … Joe Regalbuto
* Miles Silverberg … Grant Shaud
* Kay Carter-Shepley … Lily Tomlin

Referanser
----------

1. ↑  «The return of "Murphy Brown"». *CBSNews* **(engelsk)**. 23. september 2018. Besøkt 25. september 2018.

Eksterne lenker
---------------

* (en) *Murphy Brown* på Internet Movie Database Rediger på Wikidata

* (en) *Murphy Brown* på The Movie Database – TV Rediger på Wikidata

* (en) *Murphy Brown* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | VIAF
 |
En liten lastebil kjører på Kandahar-Herat-hovedveien, med lokale, afghanske landsbyboere på lasteplanet.
**Kandahar-Herat-hovedveien** (engelsk: *Kandahar-Herat Highway*) er en 557 km lang vei som forbinder byene Kandahar og Herat i Afghanistan. Denne hovedveien er en del av et større veinett, «Ringveien», og ble bygget av sovjeterne på 1960-tallet.

I oktober 2004 begynte gjenoppbyggingen av veien og den var ventet å bli fullført innen utgangen av 2006. USA var ansvarlig for å finansiere en strekning på 326 km av veien, Saudi-Arabia finansierte en strekning på 115 km og Japan bidro med penger til gjenoppbygging av en strekning på 116 km. Den strekningen av hovedveien som USA står for, har redusert reisetiden mellom disse to store byene fra 10 til 4,3 timer.

Se også
-------

* Kabul-Kandahar-hovedveien

Referanser
----------

1. ↑  www.globalsecurity.org – Kandahar
2. ↑  USAID – Afghanistan – Road Update April 0, May 10, 2006 Arkivert 9. januar 2007 hos Wayback Machine.
3. ↑  U.S. Department of Defense Update – September 29, 2006

Eksterne lenker
---------------

* (en) Salih, Salih Muhammad (23. oktober 2008). «Death stalks the highway to hell». *Asia Times Online*. Radio Free Europe/Radio Liberty. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 23. oktober 2008.
**3. departement** var i perioden 1814–1818 en av enhetene i den norske sentraladministrasjonen.

2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het *kollegier*. De fem departementene blei betegna ved tall, og 3. departement fikk ansvar for alle saker som angikk juridiske saker og rettspleie; likevel ikke politisaker, som lå under 2. departement. 

I og med Grunnloven av 17. mai 1814 endra regjeringsrådet betegnelse til statsrådet.

30. november samme år (ved etableringa av unionen med Sverige) blei departementsordninga endra. Det skulle da være seks departement. Justissakene blei flytta til 2. departement, mens 3. departement fikk ansvaret for politisaker, samt fengsels-, skyss-, vei-, post- og medisinalvesenet.

Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet. I denne sammenheng blei det etablert et felles justis- og politidepartement. 3. departements øvrige saker blei stort sett tilført det nye Finansdepartementet.

Sjef for 3. departement (første ordning – justissaker)
------------------------------------------------------

* Mathias Otto Leth Sommerhielm, 2. mars 1814 – andre ordning

Sjefer for 3. departement (andre ordning – politisaker)
-------------------------------------------------------

* Christian Adolph Diriks, 18. november 1814 – mai 1817
* Christian Krohg, mai – 18. oktober 1817
* Christian Adolph Diriks, 18. oktober 1817 – 28. januar 1818
* Christian Krohg, 28. januar – 4. mars 1818
* Christian Adolph Diriks, 4. mars 1817 – 1. januar 1819

Kilder
------

* *Håndbok for Riksarkivet* (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
* *Det norske statsråd 1814–1945*, Statsministerens kontor 1996, side 19 ff.

  


| * v
* d
* r
Departementene i Norge 1814–1818 |
| --- |
| Regjeringen | 1. departement **·** 2. departement **·** 3. departement **·** 4. departement **·** 5. departement **·** 6. departement | Norges flagg |
**TV Modum** er en lokal-TV-kanal som sender i Modum kommune. Kanalen eies av John Ove Andersen og Ronny Blekkan som begge jobber i kanalen. Ansvarlig redaktør er John Ove Andersen. TVModum startet sine sendinger i februar 2004, da med ny sending ca én gang per uke. Fra januar 2005 valgte de å satse for fullt på lokale nyheter. Nå[*når?*] har de daglige nyhetssendinger fem dager per uke og magasinet Ukeslutt i helgene. 

Kanalen er reklamefinansiert og distribueres gratis til alle som har abonnement hos Modum Kabel-TV og RingNett. I tillegg kan man se deres nyhetssendinger på nettet.

Kanalen sender siden 2011 programmet «Nå er det din tur» med lokal musikk fra Modum, Sigdal og Krødsherad. Programmet ble etablert i 2002 på nærradistasjonen Radio R-35 og har en egen hjemmeside. Programledere og programskapere er Herold Rasmussen og Frode Moen.

Referanser
----------

1. ↑  «lokalmusikk.no». Arkivert fra originalen 6. oktober 2013. Besøkt 25. august 2013.

Eksterne lenker
---------------

* Offisielt nettsted Rediger på Wikidata


| * v
* d
* r
Norges flagg TV-kanaler i Norge |
| --- |
| NRK | 
* NRK1
* NRK2
* NRK3
* NRK Super
* NRK Tegnspråk

 |
| TV 2 | 
* TV 2 Direkte
* TV 2 Livsstil
* TV 2 Nyheter
* TV 2 Sport (Premium)
* TV 2 Zebra

 |
| Discovery | 
* TVNorge
* FEM
* MAX
* VOX
* Discovery
* Eurosport
* ID
* TLC

 |
| Viaplay | 
* TV3
* TV3+
* TV6

 |
| Lokal-TV | 
* Bergen Student-TV
* fvntv
* SeByen
* Trønder-TV
* TVA
* TV Halden
* TV Haugaland
* TV Modum
* TV Nordvest
* TV Nord
* TV Telemark
* TV Vest
* TV Vestfold
* TV Østfold 24
* TV8 Follo
* TV8 Sunnmøre
* Viking TV

 |
| Øvrige | 
* Auto Motor Sport
* Empo TV
* Kanal 10
* Matkanalen
* MTV
* Utrop TV
* VGTV
* Visjon Norge

 |
Herdla kirke
**Herdla prestegjeld** var et prestegjeld tilhørende Midhordland prosti. Det omfattet sogn i Askøy, Alver og Øygarden kommuner i Hordaland fylke, og hovedkirken var Herdla kirke.

Herdlas hovedsogn er nå en del av Askøy kirkelige fellesråd, og underlagt Vesthordland prosti i Bjørgvin bispedømme i Den norske kirke.

Historikk
---------

*Herðlu sókn* (norrønt) har sin opprinnelse fra kristningen av landet. Herdla antas å være lagt under Manger prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden

Ved kgl.res. av 26. august 1868 ble Herlø sogn skilt ut fra Manger som et eget sognekall, gjeldende fra 1. januar 1869. Hjelme sogn ble overført fra Manger i 1916. Blomvåg ble utskilt utskilt fra Herdla som eget kirkesogn i 1964, og ved kgl.res. av 24. juni 1966 ble Blomvåg og Hjelme sogn skilt ut som et eget Øygarden prestegjeld.

Ved kgl.res. av 22. januar 1970 ble Herdla prestegjeld avviklet, ved at Herdla sogn ble overført til Askøy prestegjeld.

Referanser
----------

1. 1 2  Rygh, O. (Oluf) (1910). *Norske Gaardnavne*. xx: Fabritius. s. 378.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 82.
3. ↑  Forskrift om utskillelse av Øygarden prestegjeld, lovdata.no
4. ↑  Forskrift om nedleggelse av Herdla prestegjeld, lovdata.no
5. ↑  Prestegjeld og sogn i Hordaland, arkivverket.no
No. 111 Squadron var den første Hawker Hurricane jagerflyskvadronen. Skvadronen opererte denne maskinen fra Northolt mellom 1938 og 1947.
RAF Northolt er nå basen for *The Royal Squadron*.
**RAF Northolt** er en flystasjon tilhørende Royal Air Force i Ruislip i Hillingdon distrikt (Stor-London), 24 km nordvest for City of Westminster i London. Den ligger 5,2 nm (9,6 km) nord for Heathrow lufthavn. I tillegg til militær aktivitet er det betydelig sivil aktivitet på Northolt flystasjon. RAF Northolts motto er: «Ready to Carry or to Fight».

Navnet kommer ikke fra byen Northolt i Ealing, som ligger ca. 8 km sørøst for basen: Det var vanlig, blant annet på grunn av logistikkbehov, at tidlige RAF-baser fikk navn etter nærmeste jernbanestasjon, hvilket i dette tilfellet var den tidligere Northolt Junction, nå South Ruislip stasjon.

Basen ble åpnet i mai 1915 for Royal Flying Corps’ fly. Under andre verdenskrig var den en aktiv base for RAF og *Polskie Siły Powietrzne*, det polske flyvåpenet i England og Frankrike. Etter krigens slutt ble den en viktig sivil flyplass, men da Heathrow åpnet ble den igjen primært brukt til militære formål. I perioden 1950–1980 var det stasjonert fly fra United States Air Force, United States Navy, Royal Canadian Air Force og Armée de l'air på Northolt. Den er per 2007 hovedbase for No. 32 (The Royal) Squadron RAF. No. 32 Squadron flyr to BAe 146 CC.Mk.2 (eller *BAe 146-100 Statesman*), tre AgustaWestland AW109 og seks BAe 125 CC.Mk.3.

Fra omkring 1980 har det vært større sivil enn militær trafikk på flybasen.[]

14 km vest for RAF Northolt ligger Pinewood Studios, og flystasjonen ble valgt til å representere en base på Cuba i *Octopussy*s første sekvens.
Flyplassen ble også kjent 7. mai 2001 da Storbritannias mest besrømte togrøver Ronnie Biggs ble fløyet tilbake fra Brasil av egen fri vilje og ble arrestert på basen.

Medias oppmerksomhet var også høy 5. september 1997 da kisten til Diana, fyrstinne av Wales, ble fraktet fra Villacoublay flybase ved Paris etter hennes død i den franske hovedstaden.

Referanser
----------

1. ↑  Og *Alit Portare Aut Pugnare Prompti* på latin.
2. ↑  Også kjent som *Royal Flight* eller *Queen's Flight*.
3. ↑  Ronald Arthur Biggs var én av medsammensvorne som deltok i togrøveriet i Ledburn (i Buckinghamshire) i 1963, mest kjent som «Det store togranet» – se «Biggs tatt hånd om i London» *(Puls, 7. mai 2001)*. Han var også med Sex Pistols som erstatter for Johnny Rotten i 1978, og har sunget *Carnival In Rio (Punk Was)* med Die Toten Hosen i 1991.

Eksterne lenker
---------------

* (en) Offisielt nettsted Rediger på Wikidata

* (en) RAF Northolt – kategori av bilder, video eller lyd på Commons Rediger på Wikidata
* No. 32 Squadron hjemmeside
* Flyplassinformasjon om EGWU hos World Aero Data

|  |  |
| --- | --- |
| Oppslagsverk/autoritetsdata | GeoNames
 |
I Norge har kvoteregulering av fiske en historisk tradisjon.
**Realøkonomi** er beskrivelse av sammenhengen mellom innsatsfaktorene i produksjonen og verdiskapningen. Bedriftene i næringslivet baserer seg på bruk av innsats i form av kapital, kunnskap og arbeid kombinert med de ressursene som finnes i naturgrunnlag og infrastruktur. Innsatsfaktorene i bedriftene frembringer det økonomiske resultatet som er grunnlag for at samfunnet skal fungere.

Mens pengeøkonomien beskriver nominal økonomi, beskriver realøkonomien forholdet mellom forbruk av ressurser og verdiskapning. Grunnen er at uten slike studier blir det misforhold mellom innsats og resultat. Nøyaktig måling av innsats og ressursbruk er bare i begrenset omfang mulig, og i praksis er derfor realøkonomi mer en beskrivelse av misforhold enn en praktisk orientert disiplin.

I et moderne samfunn er det utviklet rettsprinsipper og lovgivning som motvirker økonomiske misforhold, og i en viss utstrekning kompenserer for disse.

Rettslig finnes det bestemmelser som sikrer økonomiske rettigheter gjennom varemerker, patenter, mønster og kopirett. Disse regulerer forholdet mellom økonomiske rettighetshavere. Videre finnes det reguleringer gjennom konsesjoner og kvoter som gir rett til å drive i spesielle næringer som kollektivtransport og fiskeri. Disse regulerer forhold til marked og naturgrunnlag.

Subsidier har en tradisjon som økonomisk støtte til dyrkning av landbruksprodukter. Disse fyller gapet mellom markedspris og produksjonskostnader og har i tillegg en generell samfunnsmessig betydning for matvareforsyningen.

Markedslovgivningen regulerer forholdet mellom leverandører av varer og tjenester. I tillegg brukes innen noen næringsområder tiltak som regulerer konkurransen gjennom former som monopoler, lisenser o.l.

Ressurser
---------

Erik Brofoss var en norsk økonom som var spesielt opptatt av realøkonomien.

Se også
-------

* Samfunnsøkonomi
**Jussi Heikki Hautamäki** (født 20. april 1979 i Uleåborg) er en finsk tidligere skihopper. Hans er bror til skihopperen Matti Hautamäki.

Jussi Hautamäki har deltatt i verdenscupen siden 1995. Han feiret sin hittil største triumf i 2003, da han vant sitt hittil eneste internasjonale hopprenn, et renn i kontinentalcupen (i Bischofshofen). Den beste plasseringen i et verdenscuprenn er hittil en tredjeplass fra 2003 i Sapporo. I sesongen 2000/01 kom han på 15.-plass i sammendraget.

### Sammenlagtplasseringer i verdenscupen

| Sesong | Plassering | Poeng |
| --- | --- | --- |
| 1995/96 | 75. | 013 |
| 1996/97 | 42. | 090 |
| 1997/98 | 42. | 076 |
| 1998/99 | 97. | 003 |
| 1999/00 | 26. | 230 |
| 2000/01 | 15. | 328 |
| 2001/02 | 26. | 174 |
| 2002/03 | 51. | 038 |
| 2003/04 | 40. | 071 |
| 2004/05 | 47. | 061 |
| 2006/07 | 55. | 034 |
| 2007/08 | 68. | 012 |
| 2008/09 | 71. | 009 |

Referanser
----------

Eksterne lenker
---------------

* (en) Jussi Hautamäki – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**Aris Veloukhiotis** (gresk: Άρης Βελουχιώτης; født 27. august 1905 i Lamia, Hellas, død 16. juni 1945) var den mest fremstående leder og administrerende direktør av Den greske folkelige frigjøringshær (ELAS), den militære grenen av Den nasjonale frigjøringsfront (EAM), som var den store motstandsorganisasjonen i det okkuperte Hellas fra 1942 til 1945. 

Som ungdom, deltok han mye i den venstreorienterte bevegelsen EAM og senere ble han også medlem av kommunistpartiet i Hellas (KKE). Under diktaturet til Ioannis Metaxas (1936–1941) ble han arrestert og fengslet på Egina. Under rettssaken hans rømte han og sluttet seg til det da ulovlige greske kommunistpartiet. Han ble arrestert igjen i 1939 og denne gangen ble han sendt til fengsling på Korfu, og der ble han tvunget til å signerte en «fornekting» av kommunistpartiet.

Under den 2. verdenskrig
------------------------

Under den andre verdenskrig tjenestegjorde han som en artilleri-korporal i den greske hæren på den albanske front (1940–1941) mot den italienske hæren, inntil den tyske invasjonen av Hellas som kom i april 1941 og Hellas sin etterfølgende overgivelse og den påfølgende okkupasjonen til aksemaktene. Under denne okkupasjonen døde det tusenvis av grekere kamp mot tyske soldater eller etter å ha blitt sendt til tyske konsentrasjonsleirer.

Like etter at Nazi-Tyskland angrep Sovjetunionen under Operasjon Barbarossa gikk det greske kommunistpartiet i spissen for etableringen av Den nasjonale frigjøringsfront (EAM) som da hovedsakelig bestod av en geriljabevegelse og diverse partisangrupper som kjempet mot den tyske okkupasjonsmakten. 

I oktober 1944 evakuerte nazistene Hellas og rømte landet og en ny regjering ble dannet under Georgios Papandreou, som var den daværende lederen for den greske nasjonale samlingsregjeringen som ble opprettet etter traktatene som ble undertegnet i Libanon og Cazerta.

Etter krigen
------------

Støttespillere vurdere Aris Veloukhiotis som et symbol på den greske motstandskampen mot Nazi-Tyskland og en helt av den kommunistiske sak. Kritikere hans mente at han var en gjerningsmann som hadde gjort flere grusomheter mot den greske befolkningen på landsbygda, og de oppfattet ham som en motstander av kommunismen. 

Veloukhiotis anses i stor grad for å være ansvarlig for en massakre på noen tusen av den mest høyreorienterte geriljaen, deres kollaboratører, samt deres familier (noe som inkluderer hundrevis av kvinner og barn) i Meligala, en landsby sørvest på Peloponnes. 

Denne massakren fant sted i oktober 1944, rett etter at den tyske tilbaketrekningen fra denne delen av Hellas fant sted. Hans engasjement i diverse angrep mot ikke-kommunistiske greske motstandsstyrker og bataljoner var også en gjenstand for omfattende kritikk i Hellas. C.M. Woodhouse bemerket at Veloukhiotis «kjempet mot grekere oftere enn han kjempet mot tyskere».

Referanser
----------

1. ↑  C.M. Woodhouse, *«The Struggle for Greece, 1941-1949»*, ISBN 1-85065-487-5, s. 4-5.

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** LIBRIS **·** SUDOC
 |
| Medaljeoversikt |
| --- |
| Konkurrerte for Brasils flagg Brasil |
| Friidrett |
| Parapanamerikanske leker |
| Bronse | Lima 2019 | T47 - 200m |
| Bronse | Lima 2019 | T47 - 400m |

**Fernanda Yara da Silva** (født 15. august 1986) er en brasiliansk friidrettsutøver, som konkurrerer i klassen T47. Dette er en klasse for funksjonsshemmede utøvere innen parafriidrett, der utøverne har funksjonshemming i én arm. Hun har to bronsemedaljer i sprintøvelser fra Parapanamerikanske leker 2019.

Bakgrunn
--------

Da Silva måtte amputere venstre hånd da hun ble født, på grunn av en myom. Hun trenes av Kerolayne Camila da Silva.

Idrettskarriere
---------------

Hun deltok på 100 og 200 meter i klassen T46 under Paralympiske sommerleker 2008 i Beijing, men nådde ikke finalen i noen av disse øvelsene. Hun kom på femteplass i sitt forsøksheat på 100 meter og åttendeplass i sitt forsøksheat på 200 meter. 

Hennes neste internasjonale mesterskap var Parapanamerikanske leker 2019 i Lima i Peru. Der fikk hun bronse på 100 og 200 meter. Hun deltar i Para-VM i friidrett 2019, og kom der på sjetteplass på 400 meter i klassen T47.

Referanser
----------

1. ↑  IPC - *Fernanda Silva*, besøkt 13. november 2019.
2. ↑  Dubai 2019 - *Fernanda Yara da Silva*, besøkt 13. november 2019.

Eksterne lenker
---------------

* (en) Profil hos IPC
* (en) Profil hos Para-VM 2019
* (en) Profil hos Parapanamerikanske leker 2019 Arkivert 13. november 2019 hos Wayback Machine.
Kart over Salomonøyene.
**Regional Assistance Mission to the Solomon Islands** (RAMSI), også kjent som *Operation Helpem Fren*, ble etablert i 2003 som en respons på en bønn om internasjonal hjelp fra generalguvernør John Ini Lapli. «Helpem Fren» er pidginspråk for «helping friend».

En større internasjonal kontingent på 2200 politifolk og andre tropper, ledet av Australia og New Zealand, med representanter fra 20 andre stillehavsland ankom Salomonøyene fra 24. juli 2003. Operasjonen ble ledet av Australian Federal Police og Australias forsvar, og gikk under navnet *Operation Anode*. Nick Warner, som i dag er Australias forsvarsminister, ledet RAMSI, og jobbet tett med Salomonøyenes regjering. Denne rollen ble overtatt av James Batley i 2004 og Tim George i 2006. 

Det militære personellet sørger for sikkerhetsmessig, materiell og logistisk bistand til politistyrkene som bistår Salomonøyenes regjering i gjenopprettingen av lov og orden. Fra november 2003 ble den militære komponenten redusert, siden stabiliteten gradvis økte, og en større sivil kontingent bestående av økonomer, bistandsspesialister og budsjettrådgivere startet gjenoppbyggingen av regjeringen, økonomien og finansene i Salomonøyene. Den sivile kontingenten består nå av rundt 130 personer fra mange stillehavsland, de fleste fra Australia og New Zealand. Disse fokuserer nå på å sette lokale krefter i stand til å overta rollene. Manglende kompetanse og utdanning blant lokalbefolkningen gjør dette vanskelig.

Eksterne lenker
---------------

* Offisielt nettsted Rediger på Wikidata

* (en) Regional Assistance Mission to Solomon Islands – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**John Warburton Paul** (født 29. mars 1916 i Weymouth i Dorset i England, død 31. mars 2004) var en britisk kolonitjenestemann. Han var guvernør og generalguvernør i Gambia, guvernør i Britisk Honduras og Bahamas, samt viseguvernør på Man.

Bakgrunn
--------

Paul studerte historie ved University of Cambridge. I 1937 ble han offiser i Royal Tank Regiment (Supplementary Reserve). 

Under andre verdenskrig deltok han i 1940 i kampene i Frankrike, der han utmerket seg slik at han ble Mentioned in Dispatches og tildelt Military Cross. Han ble tatt til fange og satt i tysk krigsfangenskap ut krigen.

Guvernør, generalguvernør og viseguvernør
-----------------------------------------

Etter krigen ble Paul advokat og gikk inn i britisk koloniadministrasjon. Han ble stasjonert i Sierra Leone, der han tjenestegjorde i forskjellige stillinger inntil landets uavhengighet i 1961.

I 1962 ble han guvernør i Gambia. Etter landets selvstendighet i 1965, fortsatte landet som monarki og samvelderike. I et års tid var Paul Gambias generalguvernør.

Paul ble så sendt til Britisk Honduras, dagens Belize, der han tiltrådte som guvernør i juli 1966. Bekymring i befolkningen for at Storbritannia ville overlate landet til Guatemala førte til voldelige demonstrasjoner og Paul erklærte unntakstilstand. Paul satt i guvernørstillingen til 1972.

Etter tjenestetiden i Britisk Honduras ble Paul utnevnt til guvernør i Bahamas. Han var der med på å forberede landets uavhengighet, som ble virkelighet 10. juli 1973.

Pauls siste embete var som viseguvernør i den britiske kronbesittelsen Man. Han satt i embetet fra 1974 til 1980.

Etter å ha gått av fra statstjenesten, arbeidet Paul for St. John Ambulance og Pangbourne College.

Utmerkelser
-----------

Paul mottok en rekke ordener. Han ble i 1959 utnevnt til offiser av Order of the British Empire. I 1962 ble han utnevnt til kommandørridder (KCMG) av Sankt Mikaels og Sankt Georgs orden, med forfremmelse til storkorsridder (GCMG) i 1965. Ved ordensutnevnelsen i 1962 ble han adlet og fikk rett til å føre tiltaleformen *sir* foran sitt navn.

Referanser
----------

1. 1 2 3 4 5 6 7  «Sir John Paul», *The Telegraph*, 8. august 2004.

|  |  |
| --- | --- |
| Oppslagsverk/autoritetsdata | Prabook
 |
Den østerrikske forfatteren Guido von List (1848–1919) regnes som grunnleggeren av ariosofien, en rasistisk-okkult strømning innen den tyske Völkisch-bevegelsen.  Foto: Deutsches Bundesarchiv 
**Ariosofi** er en halvreligiøs strømning innen den tyske Völkisch-bevegelsen, som blant annet er inspirert av teosofi, okkultisme og esoterisme. Den inneholder en tro på ariernes overlegenhet, og på et opprinnelig urhjem som for eksempel Hyperborea, Atlantis, Thule eller Shambhala.

Historikk
---------

Ideologien bak ariosofien ble presentert av den østerrikske forfatteren Guido von List (1848–1919) i hans *Das Geheimnis der Runen* («Runenes hemmelighet») i 1908. Boka er en samling utsvevende tanker om magiske krefter i de gamle germanske runene kombinert med en rasistisk okkultisme og antikatolsk nyhedendom.

Begrepet anvendes første gang av Jörg Lanz von Liebenfels i 1915, og har etter sigende[*klargjør*] påvirket den senere nasjonalsosialistiske ideologi og raselære.

### Ariosofer

* Guido von List (1848–1919), østerriksk forfatter og okkultist
* Herman Wirth (1885–1981), nederlandsk historiker
* Karl Maria Wiligut (1866–1946), østerriksk okkultist og SS-mann
* Rudolf von Sebottendorff (1875–1945), østerriksk, høyreekstrem okkultist og forlegger
* Karl Haushofer (1875–1946), tysk geopolitiker

### Ariosofiske grupper

* Germanenorden, antisemittisk hemmelig selskap stiftet i Leipzig i Tyskland 1912
* Thuleselskapet, høyreekstrem, okkult gruppe etablert i München 1917–1918
* Armanenorden (*der Armanen-Orden*, AO), «germansk» nyhedensk gruppe stiftet i 1976

Se også
-------

* Völkischbevegelsen, tysknasjonalistiske og antisemittiske grupperinger blant annet i Tyskland og Østerrike-Ungarn særlig omkring første verdenskrig
* Odinisme, rasistisk åsatru
* Eugenikk, rase- eller arvehygiene

Eksterne lenker
---------------

* (en) Ariosophy - Armanism – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN
 |
**Terminator** (også kjent som **T-800** og **T-850**) er en fiktiv skikkelse i *Terminator*-serien spilt av Arnold Schwarzenegger. Figuren er egentlig en del av en serie med maskiner laget av Skynet som drar tilbake i tid for å ta livet av viktige mennesker. Skikkelsen kan minne om en androide fordi maskinen ser ut som et menneske utvendig, men figuren blir oftest beskrevet som en kyborg med flere organiske lag over et metallskjellet.

I filmene
---------

Figuren dukker først opp som antagonisten i førstefilmen *The Terminator* (1984). Selv om originalutgaven ble drept i filmen, dukker andre utgaver av samme modell (*Model 101*) opp i senere filmer. I *Terminator II – Dommens dag*, *Terminator 3: Rise of the Machines* og *Terminator Genisys* er Schwarzenegger en protagonist i stedet for en antagonist, og han må slåss mot andre Terminator-skikkelser sendt av Skynet. I *Terminator Salvation* dukker figuren opp som en **T-RIP** (**Resistance Infiltrator Prototype**) og en **T-800**. «Terminator»-begrepet brukes også om andre robotskikkelser i *Terminator*-universet, blant annet om T-1000, antagonisten i *Terminator II*.

Anerkjennelse
-------------

Det amerikanske filminstituttet (AFI) har kåret figuren til filmhistoriens 48. beste helteskikkelse (for utgaven i *Terminator II*) og filmhistoriens 22. beste skurkeskikkelse (for utgaven i *The Terminator*). Det var for øvrig også Schwarzenegger som offentliggjorde listen.

To av figurens replikker har også dukket opp på filminstituttets sitatliste AFI's 100 Years…100 Movie Quotes:

* 37. plass: «I'll be back.» (*The Terminator*)
* 76. plass: «Hasta la vista, baby.» (*Terminator II*)

Referanser
----------

1. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 23. oktober 2007. Besøkt 17. mars 2018.
2. ↑  «AFI's 100 Years...100 Movie Quotes» (PDF). Det amerikanske filminstituttet. Arkivert fra originalen (PDF) 16. juli 2011. Besøkt 10. august 2018.  «Arkivert kopi» (PDF). Archived from the original on 16. juli 2011. Besøkt 10. august 2018. CS1-vedlikehold: Uheldig URL (link)

Eksterne lenker
---------------

* Terminator (figur) hos Internet Movie Database (*The Terminator*)
* Terminator (figur) hos Internet Movie Database (*Terminator II*)
**Johan «John» Westbergh** (født 6. august 1915 i Myckelgensjö, død 12. november 2002 i Bredbyn) var en svensk kombinertløper, langrennsløper og skiskytter. Westbergh vant bronse i militært patruljeløp under vinter-OL i 1936. Militært patruljeløp, en forløper til skiskyting, var demonstrasjonssport under OL 1936, medaljevinnerne fikk OL medaljer, men havnet ikke i den offisielle statistikken.

I VM i Lahtis i 1938 tok han sølvmedalje i kombinert. I VM i Zakopane i 1939 mislyktes han i kombinert og ble nummer 15, men han var på det svenske laget som tok sølvmedalje på 4 x 10 km stafett. Han ble også nummer 19 på 18 km langrenn i dette mesterskapet. Westbergh vant 18 km i Holmenkollen i 1938 og ble nummer 2 i kombinert. Han ble også nummer 3 i kombinert i 1940 og 4 i 1939. I 1941 ble han nummer 2 i kombinert i Lahtisspelen.

Westbergh ble fire ganger svensk mester i kombinert, i 1938, 1940, 1941 og 1942. Han tok sølv i 1936, 1939 og 1945, og bronse i 1946. Han ble svensk lagmester for Anundsjö IF på 30 km i 1940 og i kombinert i 1942. I 1945 og 1947 ble han svensk mester i skifeltskyting, og han tok bronse i 1949. Westbergh spilte også fotball for Anundsjö IF og drev med skyting for Anundsjö skytteförening.

Han var allrounder, noe som blant annet kom til uttrykk ved at han i 1940 stilte opp i alle øvelsene under det svenske mesterskapet på ski. Det endte med 22.-plass på 15 km, 4. på 30 km, 10. på 50 km, 1. i kombinert og 37.-plass i spesielt hopp.

John Westbergh representerte det meste av tiden Anundsjö IF, men i kortere perioder også I 19:s IF og Brännans IF. Han fikk hederstegnet Stor Grabb i 1948. Han var far til Håkan Westbergh, som også ble svensk mester i kombinert og deltok i VM.

Referanser
----------

1. ↑  Svensk Sporthistoria: Längdskidor Sverige - Svenska OS, VM och EM-medaljörer (autografsamling, besøkt 13. november 2013)
2. ↑  Lahden Kaupunginmuseo (Lahtis bymuseum): Resultater kombinert 1941 Arkivert 13. november 2013 hos Wayback Machine. (besøkt 13. november 2013)
3. ↑  Anundsjö Idrottsförening: Intervju med Andreas Westman och John Westbergh (besøkt 13. november 2013)

Kilder
------

* Anundsjö Idrottsförening: John Westbergh, samlade minnen 1 (skrevet av Vidar Martinell, besøkt 13. november 2013)
* Svenska Skidförbundet: Nordiska grenar (OL- og VM-deltakere, besøkt 13. november 2013)
* Svenska Skidförbundet: Backe/nordisk kombination (svenske mestere, besøkt 13. november 2013)
* Svenska Skidförbundet: Stor Grabb - Skidåkarnas Hederstecken (besøkt 13. november 2013)

Eksterne lenker
---------------

* (en) John Westbergh – Olympedia Rediger på Wikidata

* (en) John Westbergh – FIS (kombinert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Aristaios den eldre** (gresk: Ἀρισταῖος ὁ Πρεσβύτερος) (født ca. 370, død ca. 300 f.Kr.) var en gresk matematiker som arbeidet med kjeglesnitt. Han levde omtrent samtidig med Evklid.

Aristaios er bare kjent indirekte gjennom omtale, og ingenting er bevart av arbeidene hans. Ifølge Pappos skal Aristaios ha skrevet «fem bøker om romlige geometriske steder, knyttet til kjeglesnitt». 
Pappos omtaler også «kjeglesnittene til Aristaios den eldre».

Et geometrisk sted ble i gresk matematikk omtalt som «romlig» dersom en trengte et romlig objekt for å definere
dette, og i praksis var et romlig geometrisk sted et kjeglesnitt. I motsetning til dette ble linjer og sirkler kalt «plane geometriske steder». 

Det er sannsynlig at Aristaios verk om kjeglesnittene var eldre enn Evklids bok om samme emne og at Evklid har basert sin bok på resultater fra Aristaios. 
Også Evklids bok om kjeglesnitt er gått tapt, men er omtalt i senere kilder.

Thomas Heath argumenterer for at Aristaios må ha kjent til definisjonen av et kjeglesnitt basert på et brennpunkt og en styrelinje.

Aristaios arbeid om kjeglesnitt ble gjort overflødig da kunnskapen ble samlet inn i *Kjeglesnitt* av Apollonios fra Perge.

Den greske matematikeren Hyposikles refererer til et verk av en Aristaios med navn *Sammenligning av fem figurer*, men det er usikkert om dette er Aristaios den eldre.
Tilnavnet «den eldre» kan indikere at det også har eksistert en «Aristaios den yngre».

Referanser
----------

1. ↑   MacTutor History of Mathematics archive, MacTutor-identifikator Aristaeus[Hentet fra Wikidata]
2. 1 2  : T. Heath; *A History of Greek Mathematics II* s.118f
3. 1 2  : T. Heath; *A History of Greek Mathematics I* s.438
4. ↑  : T. Heath; *A History of Greek Mathematics I* s.420

Litteratur
----------

* Thomas Heath (1981). *A History of Greek Mathematics*. I. New York: Dover Publications. ISBN 0-486-24073-8.

* Thomas Heath (1981). *A History of Greek Mathematics*. II. New York: Dover Publications. ISBN 0-486-24074-6.

Eksterne lenker
---------------

* «Aristaeus the Elder» **(engelsk)**. MacTutor History of Mathematics archive. April 1999. Besøkt 11. januar 2020.

|  |  |
| --- | --- |
| Oppslagsverk/autoritetsdata | MacTutor **·** Deutsche Biographie **·** VIAF **·** GND
 |
**Terma A/S** er en dansk teknologivirksomhet med hovedsete i Lystrup ved Aarhus.

Produkter
---------

Terma har utviklet seg fra lokal fabrikasjon av termometre til en verdensomspennende produsent av højteknologisk utstyr som:

* Elektronisk selvbeskyttelsessystemer til jager- og transportfly og helikoptre
* Produksjon av elektronikk til forsvarsindustrien
* Mekaniske strukturer til sivile og militære fly
* Lufttrafikksovervåkningssystemer
* Radarsystemer, både sivile og militære
* IT-utstyr
* Romfarts- og satellitteknologi

Blant kundene er Søværnet og Flyvevåbnet i Danmark, de hollandske og amerikanske flyvåpen samt virksomheten Northrop Grumman.

### Eksempler på utstyr

European Space Agency (ESA) anvender Termas PCU (*power conditioning unit*) til å fordele elektrisk energi fra solcellepanelene til utstyret på romsondene Rosetta, Mars Express og Venus Express. Huygens-sonden, som landet på Saturn-månen Titan i 2004, hadde en tidtager fra Terma for å spare på batteriene.

Terma har også deltatt i ESAs ExoMars-ferd, hvortil Terma har utviklet en *remote terminal and power unit* (RTPU) for landingsmodulen Schiaparelli.

Anlegg
------

I Danmark har Terma anlegg i Lystrup, Grenaa, Herlev og Skive. Internasjonalt har Terma anlegg i Leiden, Holland, Darmstadt ved Frankfurt i Tyskland, Singapore, i Washington og Georgia i USA.

Historikk
---------

Terma ble grunnlagt i 1944 av Orla og Svend Aage Jørgensen og fremstilte termometre og manometre. Navnet Terma oppsto av Termometer og Manometer. Terma A/S overtok Terma i 1949 og i løpet av 1950-årene begynte selskapet å bevege seg inn på radarmarkedet, primært med Forsvaret og den danske stat som kunder. Deretter har selskapet fulgt en naturlig utvikling av produkter og representerer nå Danmark som en høyteknologisk virksomhet på det internasjonale markedet. Terma eies i dag av Thomas B. Thriges fond gjennom Thrige Holding A/S.

Referanser
----------

1. ↑  «Terma-dk pressemeddelelse om bidraget til Schiaparelli.». Arkivert fra originalen 21. desember 2016. Besøkt 4. juli 2017.

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** ISNI
 |
**Ariovistus** (født og død ca. første århundret f.kr.) var lederen til sveberne og den germanske alliansen alamannerne, erklært konge av det romerske senatet og også av Julius Cæsar beskrevet som «rex Germanorum» («Kongen av germanerne»). Det er derimot ingenting som tyder på at germanerne selv anså Ariovistus som en konge, siden disse hadde egne skikker for hva som måtte til for at noen skulle bli betraktet som en leder. Uansett var han utvilsomt en betydelig lederskikkelse, da han krysset Rhinen til Gallia med ca. 120 000 germanske krigere (som også inkluderte deres kvinner og barn). Der gikk han til krig mot de pro-romerske haeduerne, med assistanse fra arvernerne og sequanerne. Germanerne slo seg ned i et stort antall i Alsace og gjorde krav på en tredjedel av Gallia. Dette falt ikke i god jord hos Cæsar, og i 58 f.kr. kjempet Ariovistus og hans allierte mot seks romerske legioner ledet av Cæsar i slaget ved Vosges, der han ble nedkjempet og germanerne ble drevet tilbake over Rhinen, elven som markerte grensen mellom Gallia og Germania.

Referanser
----------

1. ↑  Kommentarer til gallerkrigen, av Julius Cæsar, kapittel 31:  Oversatt til engelsk av W. A. McDevitte og W. S. Bohn
2. ↑  Germania av Cornelius Tacitus, kapittel 7:  Arkivert 7. september 2013 hos Wayback Machine. (Engelsk oversettelse)

Litteratur
----------

* Kommentarer til gallerkrigen av Julius Cæsar
* Germania av Cornelius Tacitus

Eksterne lenker
---------------

* Kart over felttoget til Ariovistus og Cæsar
* Kart over slaget mellom Cæsar og Ariovistus ved Vosges

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** VIAF **·** GND **·** ISNI **·** SUDOC
 |
Lambeth Bridge
**Lambeth Bridge** er en bil- og gangbro over Themsen i retning øst–vest i sentrale London. Themsen renner nordover ved krysningspunktet, og den neste broen nedover elven er Westminster Bridge, mens den neste broen oppover er Vauxhall Bridge.

På broens østlige side, i Lambeth, ligger Lambeth Palace (embedsboligen til erkebiskopen av Canterbury), Albert Embankment, sykehuset St. Thomas' Hospital og FNs sjøfartsorganisasjon IMO. På den vestlige side, i Westminster, er Thames House (hovedkvarteret til MI5), Horseferry House, Clelland House, Abel House, skyskraperen Millbank Tower og nasjonalgalleriet Tate Britain. Palace of Westminster ligger et kort stykke nedover elven, i nord gjennom Victoria Tower Gardens.

Den nåværende broen, tegnet av Geoffrey Groves, ble åpnet 12. juli 1932 av Georg V av Storbritannia. Den har fem brospenn og bringer biltrafikk i fire filer mellom en rundkjøring i nord og en annen rundkjøring på Albert Embankment ved Horseferry Road.

Den forrige konstruksjonen var en hengebro, rundt 250 meter lang, tegnet av sivilingeniøren Peter W. Barlow. Den ble godkjent av parlamentet i 1860 og åpnet som en avgiftsbelagt bro i 1862, men betenkeligheter rundt tryggheten, kombinert med klønete bratt adkomst for kjøretøyer trukket av hest, medførte at den snart ble brukt kun som gangbro. Avgiften ble opphevet i 1879 da Metropolitan Board of Works overtok ansvaret for vedlikehold av broen – den hadde da rustet kraftig.

Se også
-------

* Liste over broer i London

Referanser
----------

1. 1 2   *National Heritage List for England*, Wikidata Q6973052,
2. ↑  Lambeth Bridge (1932) på Structurae
3. ↑  Lambeth Bridge (1862) på Structurae

| * v
* d
* r
Broer i det sentrale London |
| --- |
| 
* Chelsea Bridge
* Grosvenor Bridge
* Vauxhall Bridge
* Lambeth Bridge
* Westminster Bridge
* Hungerford Bridge
* Waterloo Bridge
* Blackfriars Bridge
* Blackfriars Railway Bridge
* Millennium Bridge
* Southwark Bridge
* Cannon Street Railway Bridge
* London Bridge
* Tower Bridge

 | Englands flagg |

|  |  |
| --- | --- |
| Oppslagsverk/autoritetsdata | GeoNames
 |
**Animal** (også kjent som **Randy Piper's Animal** og het opprinnelig "Animal featuring Randy Piper" da de startet opp i 1988) er et amerikansk heavy metal-band som ble startet av tidligere W.A.S.P.-gitarist Randy Piper. Animal ble stiftet i Ohio i 1988 av Eric Head Shredder Hyman og Randy Piper. De fikk med seg Rich Lewis, Burn og Steve Solon. Eric Head Shredder Hyman og Rich Lewis var de kreative kreftene i Animal. Eric sto for musikken og Rich for tekstene. De spilte og inn en 3 spors demo som vekket meget stor interesse i de største music labels. Samt de hadde stor suksess med sine konserter. Men Randy og hans manager hadde andre planer og takket nei. De ville satse på å bruke Randys navn for det det var verdt samt andre musikere men oppnådde aldri den magien igjen som man hadde med 1988 besetningen! Bandet ble splittet opp og ett mk2 versjon av Animal ble senere dannet uten noen suksess. De ga ikke ut noe studioalbum før *900 Lb. Steam* i 2002.

Medlemmer
---------

### Dagens medlemmer

* Rich Lewis – Vokalist
* Randy Piper – Gitar
* Jack Livengood – Bass
* Chris Laney – Live gitar

### Tidligere medlemmer

* Tony Richards – Trommer
* Burn – Bass
* Steve Solon – Trommer
* Frank Garisto – Trommer
* Chris Holmes – Live gitar
* Eric Head Shredder Hyman – gitar

Utgivelser
----------

| År | Tittel | Plateselskap | Line-up |
| --- | --- | --- | --- |
| 2002 | *900 Lb. Steam* | Perris Records |  |
| 2006 | *Violent New Breed* | Perris Records |  |

Eksterne lenker
---------------

* (en) Animal på Discogs Rediger på Wikidata

* (en) Animal på MusicBrainz Rediger på Wikidata
* (en) Animals offisielle hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** MusicBrainz **·** Discogs
 |
Griffel laget av skifer og ombundet med papir i enden. Grifler ble brukt som skriveredskap på små tavler. Griffelen på bildet er kjøpt i museumsbutikken i Steinach i Tyskland, senter for framstilling av grifler fra 1600- til 1960-tallet.
Fransiskanermunken Luca Pacioli (1445–1517) med blant annet skrivegriffel og tavle i Italia 1495. Bak «den evige student».
Handleliste på skifertavle med griffel.
Gammel, tysk skolepult med skifertavle, griffelpennal og viskekluter. Slike pulter ble benyttet til inn på 1960-tallet.
En **griffel** (av gresk *grafeion*, «skriveredskap») er en avlang stift eller rissepinne til å skrive med på ei tavle av skifer eller voks. Betegnelsen kan brukes om ulike redskaper som brukes til å risse i overflata på et arbeidsstykke.

Historikk
---------

De eldste kjente griflene er funnet ved arkeologiske utgravninger i Irak, og ble brukt i Mesopotamia som rissepinner til leirtavler. Romerne brukte grifler, såkalte styluser, av ulike harde materialer til å skrive på vokstavler. Seinere kom grifler og tavler i utstrakt bruk i Europa, og tavle og griffel var gjennom århundrer standardutstyr for skoleelever i de fleste land. 

### Grifler i skolen

Skolegriflene var 4–6 mm i diameter, og var som tavla laga av skifer, ofte omvikla med papir. Griffelen var framstilt av en type skifer som var like hard eller noe mykere enn tavla. Når en skrev med griffelen på tavla, kom skrifta fram i grått, og besto av skiferpulver fra griffelen og delvis fra overflata av tavla. Skrifta kunne deretter vaskes vekk med en fuktig klut. Forskjellen i hardhet mellom tavle og griffel var aldri svært stor, så tavla ble også slitt og kunne etter langvarig bruk få en svært ru overflate. 

### Framstilling

Et senter for framstilling av både tavler og grifler i Europa var den vesle byen Steinach i Thüringen i Tyskland. Her ble det fra 1600-tallet og langt ut på 1900-tallet framstilt grifler og tavler som ble eksportert til hele verden. Fram til slutten av 1800-tallet ble griflene framstilt for hånd. En griffelmester gjorde klar emnene; deretter overtok kvinner og barn det møysommelige arbeidet med å slipe til griffelen med en skavekniv, spisse den og vikle papir rundt. Mot slutten av 1800-tallet overtok maskinene produksjonen i såkalte *Grosshütten*. Den siste sendinga av grifler fra Steinach fant sted i 1968, og bestemmelsesstedet var Sri Lanka.

Eksterne lenker
---------------

* Das Deutsche Schiefermuseum Arkivert 29. mai 2022 hos Wayback Machine. – skifermuseet i Steinach, Tyskland. Besøkt 1. mai 2022.
* Deutsches Schiefertafel Museum – skifermuseet i Ludwigsstadt, Tyskland. Besøkt 1. mai 2022.

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** GND
 |
Lamborghini 350GTV
**Lamborghini 350 GTV** var prototypen og forgjengeren til 350 GT (Lamborghinis første produksjonsmodell).

Den hadde et kontroversielt fastback-design av Franco Scaglione, som ble modifisert for serieproduksjon av Carrozzeria Touring, og var utstyrt med Lamborghinis egen 3.5 liters V12-motor.

Motoren, som ble utviklet av Giotto Bizzarini, var ferdig kun kort tid før bilen skulle presenteres på bilutstillingen i Torino, og da motoren skulle monteres i det ferdige karosseriet oppdaget man raskt at det ikke var plass, på grunn av de seks forgasserne, som var plassert øverst på motoren. Derfor fylte Ferruccio Lamborghini motorrommet med murstein da bilen ble plassert på utstillingen, og unnskyldte seg med at panserlåsen var knukket, og at panseret derfor ikke kunne åpnes, da presse og potensielle kunder ønsket å ta en nærmere kikk på motoren.

Kilder
------

* *Legenden om Lamborghini*, Christian Frost (Forlaget Benjamin, 2004)

| * v
* d
* r
Virksomheter i Volkswagen-konsernet |
| --- |
| 
* Audi
* Bentley
* Bugatti
* Lamborghini
* SEAT
* Škoda
* Volkswagen

 |

| * v
* d
* r
Lamborghini |
| --- |
| Nåværende modeller | 
* Gallardo
* Gallardo Spyder
* Murciélago
* Reventón

 |
| Tidligere modeller | 
* 350GT
* 400GT
* Countach
* Diablo
* Espada
* Islero
* Jalpa
* Jarama
* LM002
* Miura
* Silhouette
* Urraco

 |
| Konseptbiler | 
* 350GTV
* 400GT Monza
* Athon
* Bravo
* Cala
* Canto
* Cheetah
* Concept S
* Estoque
* Flying Star II
* Genesis
* Insecta
* LM001
* LMA002
* LM003
* LM004
* Marco Polo
* Marzal
* Miura Concept
* Portofino
* Raptor
* Sesto Elemento

 |